Source: http://www.szcoportal.sk/33/zmeny-v-zakone-o-dph-od-1-1-2018-uniqueidmRRWSbk196FPkyDafLfWAKMZRRfHpUrVU69_oOCs9mGw9PBWuC7BmQ/
Timestamp: 2018-05-25 11:15:35+00:00
Document Index: 15199355

Matched Legal Cases: ['§ 4', '§ 5', '§ 69', '§ 55', '§ 56', '§ 69', '§ 69', '§ 69', '§ 17', '§ 45', '§ 38', '§ 73', '§ 65', '§ 68', '§ 68']

Zmeny v zákone o DPH od 1. 1. 2018 | SZČO online
Zmena v § 4c ods. 2) Zákona o DPH – kde sana konci pripája táto veta: „Ak sa zastaví registračné konanie, rozhodnutie o zložení zábezpeky na daň sa z úradnej moci zruší a daňový úrad bezodkladne vráti zloženú zábezpeku na daň.”.
V § 5 ods. 1 písm. d) sa na konci pripájajú tieto slová: „ak dodáva tovar z tuzemska do iného členského štátu alebo tretieho štátu, ktorý bol nadobudnutý v tuzemsku z iného členského štátu, a zahraničná osoba bola zastúpená daňovým zástupcom podľa § 69aa,”.
Zároveň bola zrealizovaná aj úprava v zákone o DPH ohľadom refundácie DPH zahraničnou osobou v § 55a ods. 2 písm. c) štvrtom bode a § 56 ods. 2 písm. c) štvrtom bode kde sa na konci pripájajú tieto slová: „a dodania tovaru z tuzemska do iného členského štátu alebo tretieho štátu, ktorý bol nadobudnutý zahraničnou osobou v tuzemsku z iného členského štátu, a zahraničná osoba bola zastúpená daňovým zástupcom podľa § 69aa,”.
„(3) Zahraničná osoba, ktorá je zastúpená daňovým zástupcom podľa § 69a alebo § 69aa, je povinná vyhotoviť faktúru podľa tohto zákona pri dodaní tovaru s miestom dodania v tuzemsku.”.
- V § 17 ods. 4 písm. c) sa slová „nie je identifikovaný pre daň” nahrádzajú slovami „nemá sídlo, miesto podnikania, prevádzkareň, bydlisko alebo sa obvykle nezdržiava”.
- V § 45 ods. 1 písm. c) sa slová „nie je identifikovaný pre daň v členskom štáte druhého odberateľa” nahrádzajú slovami „nemá v členskom štáte druhého odberateľa sídlo, miesto podnikania, prevádzkareň, bydlisko alebo sa obvykle v členskom štáte druhého odberateľa nezdržiava”.
V § 38 ods. 1 prvej vete sa na konci pripájajú tieto slová: „a toto svoje rozhodnutie je povinný písomne oznámiť príjemcovi plnenia najneskôr v lehote na vyhotovenie faktúry podľa § 73”.
Zmeny § 65 ods. 1, ods. 3, ods. 4 a ods. 10 Zákona o DPH (Osobitná úprava uplatňovania dane pre cestovné kancelárie a cestovné agentúry)
Ustanovenia týkajúce sa osobitnej úpravy zdaňovania služieb cestovného ruchu bolo potrebné zmeniť v nadväznosti na judikatúru Súdneho dvora EÚ. Zjudikatúry Súdneho dvora EÚ vyplýva, že osobitnú úpravu zdaňovania prirážky musia členské štáty uplatňovať na každý predaj služieb cestovného ruchu bez ohľadu na to, kto je príjemcom týchto služieb.
Doplnenia v § 68d ods. 4 a § 68d ods. 5 Zákona o DPH ( Osobitná úprava uplatňovania dane na základe prijatia platby za dodanie tovaru alebo služby)
Od 1. 1. 2014 sa v zákone o DPH zaviedlo prenesenie daňovej povinnosti na poľnohospodárske plodiny, ktoré patria do kapitoly 10 a 12 Spoločného colného sadzobníka, a na kovy ako oceľ a železo a polotovary z kovov, ktoré patria do kapitoly 72 a do položiek 7301, 7308 a 7314…